
2020. Mirar enrere per 
seguir endavant. 


l març de 2020 serà recordat als llibres d'història com l'inici efectiu de la 

pandèmia de la Covid-19 als Paisos Catalans. l ja en fa un any, i cal fer balanç 

per saber quins han estat els encerts i errors el darrer any, i començar a 
treballar per a reconstruir aquest present mancat de futur. 

A Sants, l'assemblea local d'Endavant ha patit molts canvis durant el darrer any i 
escaig. Un gruix important de la militància ha canviat de domicili a causa de la nova 
situació econòmica i laboral, alhora que en els darrers dos anys algunes companyes 
del barri han tingut, en total, tres filles i fills, fet que ha dificultat encara més la 
participació política de part de la militància. Per sort, la tasca militant de la resta de 
companyes ha possibilitat que aquest impàs hagi estat al més curt possible i, així, s'ha 
minimitzat l'impacte de la nova situació. El darrer any hem incorporat un nombre 
similar de nova militància —molta d'ella, provinent d'Arran—, amb qui avui podem 
seguir desplegant la nostra intervenció política. 


La vida no es un negoci. 
Activem la solidaritat i el 


suport mutu 


i mirem enrere, ens adonarem 

que, des del primer moment de 

confinament, la nostra militància 
va seguir activa i combativa, organitzada 
i disposada. En la tasca agitativa i 
propagandística vam poder desplegar 
Una campanya de suport a la sanitat 
pública, tot recordant que "Retallar la 
sanitat mata", i que "Per damunt de 
tot, el poble i la seva salutl". Alguns 
lemes i campanyes que no eren noves, 
però que mai fins llavors no havien pres 
tanta importància, i potser fins llavors 
moltes de les nostres veines no havien 
entès com les retallades dels 
pressupostos sanitaris dels governs 
autonòmics afectaven les seves vides de 
manera concreta. Entrar en una crisi 
sanitària amb greus mancances de 
recursos i instal:lacions, personal 
precaritzat, amb un sector privat més 
preocupat pels beneficis que per les 


nostres vides ha causat moltes morts 
evitables. El cas extrem és el que hem 
viscut també a les residències de la gent 
gran del nostre barri, ciutat i país. Les 
residències han patit una de cada tres 
morts de la pandèmia, i ho han fet 
sobretot en centres privats. Posar la 
vida al centre no era un eslògan per a 
guanyar vots ni desgastar cap adversari 
polític, sinó una reivindicació política 
fruit de l'anàlisi de les condicions 
materials de vida. Un cop més, el temps 
ens ha donat la raó. 

Però aquesta primera campanya 
tan sols posava el focus en allò ja 
descrit anteriorment. l redundava en les 
nostres apostes fetes fa anys. Calia, 
doncs, articular noves campanyes 1 
noves formes d'organització que 
possibilitessin no només una sortida 
política a la crisi —ara ja econòmica— 
en termes ideològics, sinó que posessin 


els fonaments per a una sortida 
7 


pràctica a aquesta carestia de la vida. És 
així com Endavant entenem les xarxes 
de suport mutu que s'activen a final de 
mes i que comencen a facilitar tot tipus 
d'ajuda a les veines que la necessiten. 
Des de l'Assemblea de Barri de Sants es 
felicita l'organització popular i ja s'alerta 
que "el suport entre nosaltres és capaç 
de superar no només les limitacions 
que hem patit en el confinament, 
també ens donarà força per afrontar 
les futures situacions difícils que 
vindran. La solidaritat entre iguals 
ajuda a superar allò que la desigualtat 
de classe estableix i allò que 
l'individualisme capitalista 

ailla" (Santsviu, 23 de maig de 2020). 
Les xarxes de suport mutu esdevenen 
imprescindibles per a fer des de la 
compra setmanal o baixar la brossa al 
carrer, fins a garantir aliments i 
habitatge a aquelles famílies que no ho 
tenen garantit. El Casal Independentista 
esdevé un dels punts de recollida i 
distribució d'aliments per a una 
vuitantena de famílies, i això no es pot 
entendre sense l'existència prèvia d'un 
espai de lluita política com és el Casal 
Jaume Compte, fundat l'any 1990, ni 
sense l'existència prèvia de la militància 


de l'Esquerra Independentista ni tot el 
teixit organitzat des de fa anys al barri. 
Mentre els equipaments municipals 
resten tancats i el personal és enviat a 
casa a teletreballar, és l'organització 
popular la que pren la responsabilitat 
d'alimentar centenars de persones del 
barri. Els espais de suport mutu, però, 
no poden ser en cap cas l'única solució, 
Ja que per a les administracions es va 
demostrar que era molt còmode 
desentendre's de les seves 
responsabilitats mentre el moviment 
popular els treia les castanyes del foc. 
Els tancaments de jutjats eren venuts 
com una moratòria de desnonaments 
per part del govern espanyol, quan en 
realitat el que s'estava fent era ajornar 
sine die un futur desnonament. Calia 
començar a articular una resposta 
popular en clau política que fes evident 
que, 12 anys després del rescat bancari, 
aquesta crisi no la pagaríem altre cop 
les mateixes de sempre. 

D'una banda, la Coordinadora 
Obrera Sindical treballa un seguit de 
materials i recursos per a evidenciar 
que les nostres vides no són cap 
negoci, i que cal defensar els nostres 
drets. d'altra banda, Endavant i el 


conjunt de l'Esquerra Independentista 
articulem l'agitació i propaganda de 
final de primavera i principi d'estiu. 
"Aquesta crisi no la paguem" va ser el 
preludi d'una segona campanya de 
mobilitzacions que va impulsar 
l'Esquerra Independentista arreu dels 
Paisos Catalans. Així, aprofitant les 
franges horàries de desescalada, es van 
impulsar després de seixanta dies de 
confinament les concentracions al 
carrer Badal: deixar d'aplaudir a les vuit 
del vespre des dels balcons per sortir 
als carrers a les vuit a protestar, i 
començar a explicar a les veines que 
per sortir d'aquella situació calia posar 
"La vida abans que el capital". Un 
seguit de mobilitzacions que van servir 
per a donar veu als sectors més 
castigats de la societat. Les companyes 
del CAP del carrer Roger explicaven la 
situació sanitària, una sindicalista de la 
COS detallava com era la situació a 
l'ensenyament en particular, i de la 
classe treballadora en general, i es va 
fer costat a les treballadores de Nissan 
en la seva batalla contra els 
acomiadaments, pintant concessionaris 
del mateix grup automobilístic. 


Pa, sostre, treballi 
papers per combatre la 
violència del sistema 


ren dies en què esclataven les 

protestes racials als EUA per 

l'assassinat de Jorge Floyd i la 
socialdemocràcia autòctona posava en 
context la violència estructural a l'hora 
d'explicar els motius que portaven a 
milers de vides negres a cremar 
comissaries senceres —no carrosseries 
d'un furgó— i generar els avalots més 
importants de la història contemporània 
d'aquell país. Quan la violència 
revolucionària queda lluny, sempre és 
més simpàtica que quan passa als 
carrers de la teva ciutat, i això només el 
temps i la memòria són capaços de fer- 
ho prevaldre. És així com hem 
d'entendre la reobertura del CIE de la 
Zona Franca un cop passada la primera 
onada de pandèmia, i on tot torna al seu 
lloc. La cacera de vides racialitzades als 
nostres carrers també ha estat una 
constant entre policia espanyola, 
catalana i municipal. No en va tenim al 
capdavant de la policia municipal una 
persona que arriba a l'Ajuntament de la 
mà d'Unió Democràtica i fent gala de 


voler expulsar tots els migrants sense 


papers de la ciutat. Una posició en clara 
sintonia amb el vot que Valls va donar a 
Colau per a generar un govern 
municipal contra la candidatura 
independentista. 

Altre cop, les nostres anàlisis 
sobre com la pandèmia afectava les 
persones més vulnerables es feia 
realitat. Entre març i setembre, 13 
dones són assassinades als Paisos 
Catalans pels fills sans del patriarcat. 
Conviure nit i dia confinades amb els 
agressors i no tenir vies d'escapatòria ni 
emancipació socioeconòmica va 
comportar una menor taxa de denúncia 
administrativa i judicial durant uns 
mesos, però també la seva expansió tot 
just sortir del confinament, i va 
evidenciar com aquest període va ser 
viscut per milers de dones sota 
amenaça continua de les seves parelles 
i agressors.La tornada a la 
normalització administrativa i judicial 
tenia una derivada sobre el dret a un 
habitatge digne. Milers de casos de 
desnonament que havien quedat aturats 
durant mesos passaven a ser executats 
massivament durant setembre 1 octubre, 
i transformaven els carrers de la nostra 
ciutat en 4ZonaDeGuerra. Ca la 
Cristina, alliberada el 8 de març de 2020 


pel moviment feminista, ja havia estat 
desallotjada pels mossos a final de juny 
sense optar a cap moratòria. Segons la 
fundació Arrels, les xifres de persones 
sense llar que viuen als carrers de la 
ciutat han estat de rècord: més de 
1.200. Cada cop més dones soles. I cada 
cop amb majors dificultats per a tornar 
a trobar un habitatge on intentar refer 
les seves vides. Segons l'educadora 
social Neus Mota, "per a les dones, 
viure al carrer és un patiment 
constant. A part de la por, la violència i 
la incomoditat que viuen els homes, al 
carrer, les dones són més vulnerables 
de patir abusos i agressions 

sexuals" (Santsviu, 2 de novembre de 
2020). Durant el confinament, tres 
persones sense llar van morir a mans 
d'un assassí en sèrie, i pocs mesos 
després hem vist com en Marjan era 
tirotejat al passeig de Sant Joan per un 
policia municipal (21 novembre del 
2020), o un altre sensellar era ruixat 
amb benzina per tres neonazis a les 
portes del gimnàs Sant Pau, on volia 
dutxar-se l'endemà (10 febrer del 2021). 
Els interessos d'una minoria 
multipropietària i rendista sempre 
passen per davant dels interessos d'una 
majoria treballadora. 


De la Zona de Guerra a 


la vaga i la mobilització 


mitjan desembre era el torn de 

l'habitatge del carrer Gayarre. Un 

desproporcionat dispositiu dels 
mossos d'esquadra fa valdre l'ordre 
judicial i va deixar al carrer les famílies 
que vivien allà, entre les quals un nadó 
de pocs dies de vida. La resposta 
popular va ser immediata, i centenars 
de persones van mobilitzar-se a 
primera hora per denunciar el 
desnonament, i a darrera hora del 
vespre per a intentar reallotjar les 
famílies en un nou habitatge. Aquesta 
zona de guerra va comportar més de 
200 desnonaments en quinze dies de 
setembre. En paraules de la Clàudia 
Ruscalleda, portaveu del moviment per 
l'habitatge, militant del Grup d'Habitatge 
de Sants i d'Endavant: "Volen fer creure 
a la gent que el problema és 
l'ocupació, quan el veritable problema 


LLA 


és que hi ha uns quants que tenen molt 
i que volen seguir acumulant passant 
per sobre de tot, uns quants que 
desnonen i pretenen especular amb la 
vida de la classe 

treballadora" (Santsviu, 25 de setembre 
de 2020). Parlem d'un moviment per 
l'habitatge que en aquest curs ha 
declarat la guerra a Cerberus, el fons 
voltor darrere del qual hi ha els 
habitatges de milers de treballadores 
dels Paisos Catalans.En l'ensenyament 
no han estat menors, els problemes. El 
nou curs venia d'un estroncament del 
curs anterior en la part acadèmica, però 
també en la part emocional de 
l'educació. l, pocs minuts abans de 
començar el nou curs 2020-2021, hi 
havia més preguntes que respostes. Si 
bé La Troca ja havia garantit la viabilitat 

del projecte comunitari, la resta 
d'escoles del barri encadenaven manca 
de recursos amb manca de personal. 
Treballadores en grups de risc o que hi 
conviuen, termòmetres escassos, 
mascaretes inexistents 1 uns grups 
bombolla que deixen de ser-ho quan 
travessen la porta de l'escola van 
aglutinar les demandes del personal 
fins a concretar-se en la vaga del 9i 15 
d'octubre, liderada en gran part per la 
CGT i que, malgrat no ser massiva, sí 
que posava les pautes d'una taula 
reivindicativa. "A Catalunya ja hi ha 
40.000 alumnes confinats. No s'estan 
fent proves PCR a treballadores. la 
l'alumnat se li estan fent amb retards 
de 72 hores, mentrestant assisteixen a 
classe. El Departament d'Educació no 
està compartint les dades de què 
disposa amb els Comitès de Salut", 
deia Arnau Rodellar a Santsviu el 6 
d'octubre de 2020. Ja el mes de febrer 
de 2021, la vaga ha anat a càrrec de les 
TEEI, les treballadores de suport a 
l'educació infantil, que ara —anys 
després d'interinitat— veuen perillar el 
seu lloc de treball. 

No obstant això, la victòria més 
rellevant que l'educació ha tingut aquest 

curs al districte ha estat, sense cap 
mena de dubte, al barri de la Marina, on 
hem aportat la nostra experiència 
militant a l'hora de fer treball conjunt 
amb sindicats i moviment veinal per a 
fer costat a l'AFA contra el tancament 
del centre de Can Clos. Un tancament 
que era inevitable fa pocs mesos i que, 
només gràcies a la lluita popular, 
l'organització de base i l'acció directa 1 
mobilització, ha fet saltar pels aires els 
plans del Consorci de l'Educació i ha 
obligat a rectificar el tancament i la 
fusió, i ha dotat d'un milió i mig d'euros 
l'escola per a la seva restauració. Era 
l'única manera possible de garantir-ne 
la continuitat. En aquest cas, la 
militància d'Endavant ens hem implicat 
en aquest espai de lluita dins la CUP del 
districte, on vam ser convidats a 
participar per la mateixa comunitat de 
l'escola. Caldrà seguir amb atenció la 
lluita de les famílies de l'Institut Escola 
Arts per a garantir un nou edifici en 
condicions, i la de la Revolta Escolar 
que demanda millores als entorns 
escolars en temps de pandèmia. Les 
bones notícies també van arribar a final 
del curs passat, quan vam saber que 
sota la futura escola Cal Maiol no hi 
aniria cap centre de tractament de 
residus. Els mesos de lluita valien la 
pena. 


I, de la mateixa manera que el 
curs escolar comença al setembre, 
podem dir que el curs polític a la 
comunitat autònoma de Catalunya 
tendeix a fer el tret de sortida amb la 
Diada de l'11 de Setembre. Enguany, 
aquesta diada ha servit a Endavant i el 
conjunt del moviment per plantejar que 
"hi ha una altra manera de viure", ja 
que, fins al setembre, cap de les 
receptes de les administracions no 
havia suposat cap millora substancial de 
les classes treballadores, mentre 
havíem vist com els beneficis de les 
multinacionals energètiques, 
telefòniques, de l'alimentació i 
distribució, i els de les plataformes 
d'entreteniment, es disparaven: els 
interessos de les hoteleres eren 
rescatats i les immobiliàries, protegides 
per la BRIMO en cada desnonament. 
Amb "hi ha una altra manera de viure", 
l'aposta política del moviment deixa 
enrere les receptes pal-liatives per anar 
al moll de l'os. Sanitat, transports, 
subministraments 10099 públics, 
prohibició d'acomiadaments i aplicació 
d'ERTO a empreses amb beneficis, 
permisos retribuits per a persones 
cuidadores, tancament de CIEs i 
regularització de totes les treballadores 
sense papers, retorn del rescat bancari 
o una renda bàsica d'emergència social. 


Un programa que, lluny de ser 
revolucionari, es considerava que era de 
mínims, i, malgrat això, cap 
administració no se l'ha volgut fer seu, 
de manera que S'ha evidenciat que la 
Seva agenda té més en compte els 
beneficis i dividends d'una minoria que 
les necessitats i reivindicacions de la 
majoria treballadora. 

És per això, que davant la manca 
de resposta institucional a les 
demandes de classe, altre cop 
l'Esquerra Independentista va llançar 
una dinàmica mobilitzadora de cara al 
19 de desembre arreu del país. Més de 
quinze capitals van sortir als carrers a 
exigir una sortida a la crisi: "Que la 
paguin els rics" i no la classe 
treballadora. Un cop més, l'Esquerra 
Independentista era la punta de llança 
de la mobilització social en clau 
nacional i relligava les premisses 
històriques de feminisme, 
independència i socialisme per als 
Paisos Catalans. 

Tancàvem el 2020 immerses en 
Unes intenses jornades de convivència i 
formació durant 4 dies que, d'una 
banda, ens van cohesionar com a 
organització i grup, i d'altra banda, ens 
va ajudar a aprofundir en els nostres 
compromisos militants. 

Més enllà de les 
institucions, és als 
carrers on plantem cara 


e gener fins a març, dos grans 
temes han monopolitzat 
l'agenda política. 

D'una banda, el debat electoral. Si 
bé els partits s'han passat més temps 
discutint sobre el quan i el com —data i 
mesures sanitàries—, ben poc cas s'ha 
prestat al perquè —les polítiques de 
govern- No obstant això, el resultat 
general de les autonòmiques i el 
resultat concret del barri i la ciutat 
deixen algunes lectures a tenir en 
compte. En clau autonòmica, la jugada 
mediàtica del PSOE per situar 
l'exministre llla al cap davant del PSC no 
ha estat reeixida en un primer moment — 
malgrat esdevenir la força més votada i 
desbancar la marca de Ciutadans, ara ja 
amortitzada per l'IBEX—, però ha servit 
per a clarificar que el vot espanyolista 
ha fet pinya darrere del PSC desplomant 
no només les intencions de Ciutadans, 


sinó també de Catalunya en Comú, del 
lideratge a l'oposició. Un Catalunya en 
Comú que va totalment a rebuf de les 
polítiques del govern de l'estat i lligat de 
mans i peus per criticar companys de 
viatge a l'estat i l'Ajuntament. Una 
segona derivada negativa ha estat la 
irrupció de VOX al parlament 
autonòmic. No hauria de suposar cap 
novetat saber que a casa nostra hi ha 
militants i votants d'extrema dreta. Fins 
ara, ho feien a les files del PP, C's o el 
PSC li, segons les estadístiques fins i tot 
exvotants dels Comuns). Però avui ja no 
els cal dissimular, i ja tenen una 
estructura i plataforma mediàtica per 
als seus discursos i pràctiques feixistes. 
La pujada del PSC vaticina un futur 
negre als Comuns de cara a revalidar 
l'alcaldia a dos anys vista, i només una 
candidatura rupturista liderada per 
l'Esquerra Independentista podrà 

garantir una oposició en clau nacional, 
de classe i feminista. En clau 
sobiranista, les eleccions passen factura 
als unicorns de la senyera. Cap 
independència no era factible de la llei a 
la llei, i, tal com ha dit l'Esquerra 
Independentista des d'octubre de 2017, 
"sense desobediència no hi ha 
independència". Per aquest motiu vam 
impulsar el CDR de Sants, organitzant 
milers de veines per a l'1 d'Octubre. Ara, 
les polítiques austericides, sumades a 
la gestió repressiva de la protesta i les 
guerres fratricides pel poder entre els 
postconvergents, han debilitat la marca 
de Junts per Catalunya fins a deixar-la 
en tercera posició, i donant el timó de 
govern a una Esquerra Republicana 
amb més ganes de gestionar engrunes 
que d'un nou embat contra l'estat. En el 
mentrestant, la CUP ha consolidat 9 
diputades i és la força independentista 
que més ha crescut. La seva possible 
clau de govern pot ocasionar-li les 

habituals contradiccions entre cants de 
sirena i la impossibilitat de gestionar les 
retallades que la UE imposarà a canvi 
de les ajudes a les empreses de l'Ibex. 
Als carrers, però, el que ha tornat a fer 
saltar la guspira ha estat la repressió. 
La detenció de Pablo Hasél dins la 
Universitat de Lleida per fer-li complir 
la pena de presó imposada per delictes 
d'opinió ha fet esclatar una nova espiral 
de mobilització i avalots. Davant la 
pressió social i la denúncia pública cada 
cop més amplificada, l'estat i els 
governs autonòmics han respost amb 
més repressió. Els detinguts es 
compten per centenars, els ferits són 
incomptables, una dona ha estat 
mutilada per una bala de foam que li ha 
rebentat un ull i fins i tot alguns dels 
detinguts han estat empresonats 
preventivament. l això ens ha tocat de 
prop. 

En Carles, veí de Sants i reconegut 
actiu del barri dins la comissió de festa 


major de Vallespir de Baix, dels 
castellers de Sants i impulsor de la 
xarxa de bars i restaurants D.O. Sants, 
va ser empresonat sense sentit el 21 de 
febrer de 2021. Durant cinc dies, el barri 
Va fer allò que millor sap fer: organitzar 
una resposta a l'altura de les 
necessitats. Des d'Endavant hem fet la 
nostra aportació militant com la resta de 
veins i col.lectius del barri, implicant- 
nos en les comissions de treball i 
posant-nos mans a la feina per fer 
possible la massiva mobilització del 25 
de febrer. La sortida de presó d'en 
Carles la tarda del 24 ens feia evident 
que només des de l'organització popular 
i el suport mutu podíem combatre la 
repressió i l'arbitrarietat. Un cop més, 
les organitzacions de l'Esquerra 
Independentista, amb Alerta Solidària al 
capdavant, i braç a braç amb la resta de 
veines, han sabut donar una resposta 
política i mobilitzadora als embats 
repressius. 

Cap al programa 
feminista de la unitat 


popular 


l coronavirus entrava a les 

nostres vides molt abans del 8 de 

març de 2020, i, malgrat 
esdeveniments esportius de masses, 
l'extrema dreta va voler ubicar 
l'epicentre de la pandèmia en les 
massives mobilitzacions feministes. A 
casa nostra, un cop més, l'Esquerra 
Independentista sortia "a totes". En el 
seu manifest, deia: "Cal seguir apuntant 
a la base del que volem canviar, el 
sistema capitalista i patriarcal, com a 
màxim responsable de les desigualtats, 
explotacions i opressions que patim les 
dones treballadores". A fi d'ensorrar el 
model capitalista-patriarcal, 
proposàvem: "per aconseguir una 
millora de les condicions de vida de 
totes les dones treballadores dels 
Paisos Catalans —i del món—, cal 


avançar cap a una revolució feminista i 
socialista" (Santsviu, 6 de març 2020). 
Durant la jornada del 8 de març, la 
militància d'Endavant s'implica en totes 
les tasques de preparació i dinamització 
de la diada. Un 8-M del 2020 que, 
malgrat caure en diumenge, seguia 
essent de vaga general, ja que en 
diumenge les dones de classe 
treballadora segueixen essent 
explotades i fent dobles jornades 
laborals i de cures. Així, les cures, el 
treball no remunerat, els drets sexuals 1 
reproductius i l'habitatge van ser 
centrals. La jornada matinal acabaria 
davant d'una nova ocupació d'un 
habitatge en mans del moviment i dins 
la dinàmica de Llars feministes. Un cop 
més, les mobilitzacions de la tarda 
esdevenien massives i feien tremolar 
els fonaments del sistema patriarcal 
capitalista. Va ser, doncs, l'excusa dels 

nacionalcatòlics per culpar les dones de 
l'expansió del virus als nostres carrers. 
Malgrat la pandèmia i les seves 
consequències econòmiques i de cures, 
el moviment feminista no s'ha aturat, i a 
la tornada de l'estiu es comença a 
treballar en la diada del 25 de 
novembre, en què el feminisme es va 
reivindicar altre cop als carrers després 
de mesos confinat. Una àmplia 
mobilització participada també per 
companyes de l'organització recorria el 
barri assenyalant no només la violència 
masclista que generaven els 26 
assassinats el 2020, sinó també 
aquelles violències estructurals del 
capitalisme per a les quals el moviment 
popular troba solucions en l'acció 
directa. El Bloc Gayarre encara resistia i 
Ca la Cristina havia estat desallotjada, 
dos exemples de violència contra les 
dones que van ser denunciades. 
Diversos caixers van ser pintats amb 
proclames per a l'autodefensa 

feminista. 

També durant tot el darrer any —i 
Ja ve de lluny—, la militància masculina 
d'Endavant està portant a terme 
dinàmiques de treball intern per a 
detectar les violències exercides dins i 
fora de l'organització, així com mesures 
de reparació i no repetició. Alhora, s'ha 
participat en els espais de suport a la 
vaga feminista autoorganitzats per a 
homes. 

Enguany, la vaga feminista del 8 de 
març ha tornat a mostrar el múscul al 
carrer, Prendre els carrers no era 
només un lema, sinó Una consigna per 
a fer front a les retallades en termes 
socials, econòmics i de drets. L'arribada 
de les ajudes dels fons europeus porten 
associades noves retallades i 
privatitzacions: l'atur i la precarietat 
segueixen colpejant de manera 
especialment cruent les dones 
treballadores, les sense papers queden 
orfes d'ajudes i encadenades a 


l'explotació, les tasques de cures 
segueixen recaient sobre les mateixes 
de sempre: les dificultats per accedir o 
mantenir un habitatge s'incrementen 
per a les dones, i encara més si tenen 
persones a càrrec. Tot un seguit 
d'agressions que l'Esquerra 
Independentista afrontem des de la 
disputa del poder, única via possible 
d'accés a la independència nacional que 
ha de fer possible la construcció d'una 
nova societat feminista en què els drets 
de la majoria passin davant dels 
privilegis d'una minoria. Aquest 8 de 
març, la mobilització de barri ha 
assenyalat la banca com a responsable 
de les guerres, l'especulació i les grans 
multinacionals que durant la pandèmia 
han multiplicat beneficis collant la 
classe treballadora. Endesa com a 
exemple d'usura amb 1394 milions de 
beneficis i que segueix tallant el 
subministrament a qui no arriba a final 
de mes. 

La revolució no es fa, 


s'organitza 


avant de tot aquest any complex 

i d'extrema duresa social, des 

d'Endavant volem fer una crida a 
la societat santsenca per a l'any vinent i 
els successius.Constatem amb 
l'evidència que nosaltres soles no som 
capaces de construir cap majoria 
alternativa que generi una nova 
hegemonia política, ni al barri ni al país, 
però d'igual manera podem dir que 
estem assentant les bases per a 
generar aquesta llavor de majoria. Els 
darrers anys, hem vist com al barri s'ha 
perdut capacitat de treball conjunt si 
aquest treball no es fa com a reacció. 
Hem deixat en mans de les institucions 
la major part de la gestió del nostre dia 
a dia i ens hem limitat a respondre quan 
les retallades socials i de drets, o la 
repressió, ens posava en alerta màxima. 


Creiem que al barri hi ha un gran 
potencial polític i organitzatiu demostrat 
durant el darrer any, amb qui 
objectivament compartim fins comuns, 
malgrat no organitzar-nos per a 
assolir-los de manera conjunta. Estem 
convençudes que les companyes de 
l'espai feminista comparteixen les 
demandes d'habitatge del GhaS, i que 
qualsevol persona amb problemes 
d'habitatge està també condicionada 
per la precarietat laboral que combaten 
el GLaS, la CGT, la CNT i la COS al 
nostre barri, que les joves d'Arran veuen 
tan necessari com les mares i pares de 
l'Assemblea Groga lluitar per uns 
serveis públics de qualitat, i que les 
veines del Refugi de Joan de Sada i 
l'Horta alliberada estan tant en contra 
de les retallades en la sanitat com ho 
poden estar les que lluiten contra la 
construcció d'un tanatori a Comptes de 

Bell-Lloc. 

Tot de conflictes socials que 
s'aborden de manera aillada sense un 
projecte polític públic que vagi més 
enllà del barri o de la immediatesa. La 
tasca de les organitzacions polítiques 
com Endavant és precisament aquesta: 
dotar de discurs general cada lluita 
local o immediata i definir un Programa 
Polític Feminista d'Unitat Popular que 
serveixi de marc general i que aglutini el 
màxim de persones, col.lectius i 
organitzacions que generin el 
contrapoder popular imprescindible per 
a transformar la realitat. Perquè 
nosaltres som d'aquelles que pensem 
que ni assolint el 5190 de vots o 
d'escons dins de cap institució de 
representació no podrem assolir els 
nostres objectius polítics sense 
desbordar la legalitat existent. Perquè 
ara, més que mai, cal reivindicar la 
conquesta del poder polític com a 
mecanisme per a canviar-ho tot. Í 
aquest poder polític no s'aconsegueix 
només amb una majoria de vots i 
escons, sinó sobretot mitjançant la 
majoria social organitzada i 
determinada per fer valdre la voluntat 
d'aquesta majoria social expressada en 
urnes i institucions. El darrer any hem 
posat moltes pales de formigó en 
aquests fonaments. 

La defensa de la nostra sanitat, la 
crítica a les retallades, assenyalar 

responsables, difondre mesures 
necessàries: organitzar les veines en 
Xarxa: mobilitzar les veines darrere un 
programa: plantar cara a les 
arbitrarietats de les administracions 
quan les imposen, de la judicatura quan 
desnona i de la violència policial quan 
colpeja o deté companyes: defensar 
l'escola pública i les seves 
treballadores, implicar-nos en el teixit 
social del barri. Resistir des d'espais 
com el Casal Independentista, que un 
dia és l'aixopluc del moviment per 
l'habitatge i un altre de la xarxa de 
suport mutu, i l'endemà seu electoral 
de la CUP o punt de trobada quan 
empresonen un company. Un espai on 
sempre hi ha les portes obertes a qui 
vol lluitar per un barri més fort i 
organitzat, on ni es pregunta a ningú 
què vota ni què pensa quan vol un lloc 
per reunir-se o necessita 4 metres de 
tela de pancarta. 

És per tot això exposat que 
emplacem les veines del barri a 
organitzar-se. A fer-ho allà on més 
còmodes se sentin dins les seves 
inquietuds i necessitats vitals, a 
reforçar cadascun dels espais 
existents al nostre barri. Tothom hi té 
lloc, a tot arreu calen mans. Si creus 
que cal plantar batalla contra 
l'especulació, organitza't al Grup 
d'Habitatge, dona suport a la lluita 
contra el tanatori, implica't a Can Vies, 


l'Horta alliberada o el Refugi de Joan de 
Sada. Si creus que cal defensar els 
drets laborals, passa pel GLaS, la COS o 
qualsevol altre sindicat combatiu. Si vols 
treballar pel país, fes-te sòcia del Casal 
i ajuda a desenvolupar projectes i 
garantir-ne la viabilitat. Si ets jove i 
creus que lluitant hi ha futur, milita a 
Arran o al SEPC. Si creus que a 
l'Ajuntament calen noves apostes 
institucionals, milita a la CUP i participa 
en les seves assemblees. Si, davant la 
repressió, no et vols quedar a casa, 
col-labora amb Alerta Solidària. Si estàs 
farta de mirades, comportaments 1 
agressions masclistes, organitza't a 
l'Espai Feminista de Sants. Si vols que 
surti a la llum cada injustícia, fes-te 
subscriptora de La Directa, col-labora i 
difon La Burxa o SantsViu. I, si, a més 
de tot això, creus que per a poder 
assolir uns Paisos Catalans 
independents, socialistes i feministes, 
no n'hi ha prou d'organitzar-te 
localment i sectorial, organitza't amb 
nosaltres. Perquè des d'Endavant fa 
vint anys que estem fent totes o gran 
part d'aquestes feines sense perdre de 
vista l'horitzó estratègic fundacional de 
l'Esquerra Independentista. Ara és el 
moment, perquè sempre és bon 
moment per a militar a Endavant, 
l'Organització Socialista 
d'Alliberament Nacional dels Paisos 
Catalans. 


i 
a 
ha 

endavant XX 


